Syyrian sisällissodan tapahtumat 2012

Vuonna 2012 Syyrian sisällissodassa suuret mielenosoitukset jatkuivat. YK (Yhdistyneet Kansankunnat) yritti vielä keväällä vuonna 2012 rauhoittaa sotaa, mutta kapinalliset etenivät nopeasti keväällä ja kesällä 2012.

Tämä kiihdytti huomattavasti väkivaltaa. Sota levisi kesällä Damaskokseen ja maan toiseksi suurimpaan kaupunkiin Aleppoon. Niissä käytiin ankaria taisteluja heinä−elokuusta lähtien. Kapinallisten pommi-isku surmasi korkeita hallinnon edustajia. Elokuussa räjähtivät ensimmäiset hallituksen helikoptereista pudottamat tynnyripommit siviilien asuinalueilla. Jihadistit alkoivat näkyä selvästi oppositon riveissä, ja se hajotti oppositiota entisestään. Hallitus onnistui pitämään pintansa, ja sota jähmettyi tasapeliksi. Islamistien merkitys alkoi kasvaa vuoden lopulla.

 Loikkaukset, levottomuudet suurkaupunkeihin 
Alkuvuodesta 2012 Syyrian prikaatikenraali Mostafa Ahmad al-Sheik loikkasi Turkkiin. Hän oli siihen mennessä korkein puolta vaihtanut Syyrian armeijan upseeri.Hoge officier Syrië vlucht naar Turkije vk.nl 14.1.2012

Tammikuussa 2012 opposition joukot valtasivat muutamia kaupunkeja, mutta hajanainen, huonosti aseistettu sotilaskarkurien armeija ei ollut vakava haastaja Syyrian raskaasti aseistetulle armeijalle, ja armeija onnistui valtaamaan esimerkiksi Duman jo tammikuussa ja Rastanin 5. helmikuuta. 
Hallitus hyökkäsi voimalla helmi-huhtikuussa Homsissa. JHal Armeija alkoi tulitaa kaupunkia Haman kapinan vuosipäivänä jatkaen raskasta tulitusta ja pommitusta yli kolme viikkoa. Sitten 4. divisioona valtasi Farouqin prikaatien valvoman Baba Amrin kapinakaupunginosan mm. konekiväärein varustetuin helikopterein vuorokauden sisään. Lähes puolet alueetta puolustaneesta FSA:n 250 taistelijasta kaatuiRare inside view of Syria’s rebels finds a force vowing to fight on McClatchy DC April 23 2012.
Tammikuun lopulla ja  helmikuun alussa taistelut olivat levinneet jo Damaskoksen esikaupunkeihin, ja mielenosoituksia tukahdutettiin asevoimin myös pitkään rauhallisena olleessa maan toiseksi suurimmassa kaupungissa Aleppossa.Suuria taisteluita Syyrian kaupungeissa Yle 29.1.2012. Tammikuussa 2012 julkisti olemassaolonsa hallitusta vastaan taisteleva al-Qaidaan sidoksissa oleva jihadistirintama Jabhat al-Nusra.

 Väkivallan kiihtyminen 
Keväällä tapahtui Houlan Verilöyly, jossa puolisotilaalliset joukot surmasivat myös naisia ja lapsia. Kun kapinalliset etenivät kevättalvella-kesällä 2012, hyökkäysten uhrit alkoivat yhä useammin olla valittu uskonnollisista syistäYK:n raportti kuvaa Syyrian tilanteen erittäin vakavana. 

 Kofi Annanin rauhansuunnitelma 
Arabiliiton tarkkailijat keskeyttivät työnsä jatkuvan väkivallan takia 28. tammikuuta.Arabiliiton tarkkailuoperaatio jäihin Syyriassa Yle Uutiset Ulkomaat 28.1.2012 Helmikuussa 2012 YK:n turvallisuusneuvosto kokoontui keskustelemaan mahdollisesta Syyria-päätöslauselmasta. Ennen kokousta Venäjä sanoi, että sopu turvallisuusneuvostossa Syyrian suhteen oli mahdollinen ja välttämätön.Venäjä: Yksimielisyys Syyria-päätöslauseessa mahdollinen  Helsingin Sanomat 1.2.2012 Lopullisessa äänestyksessä illalla 4. helmikuuta 2012 Venäjä ja Kiina estivät veto-oikeudellaan Syyria-päätöslauselman. Yhdysvaltain ulkoministeri Hillary Clinton sanoi, että sotilaallinen väliintulo oli pois suljettua Syyriassa.Venäjä ja Kiina estivät Syyria-päätöslauselman Yle 5.2.2012 YK:n Yleiskokous oli muotoillut päätöslauselman, ja siinä muun muassa vaadittiin Bašar al-Assadin eroa.http://www.ykliitto.fi/tiedottaa/uutiset/ykn_yleiskokous_tuomitsee_syyrian_v_kivaltaisuudet

Helmikuussa 2012 Kofi Annan nimitettiin YK:n ja Arabiliiton Syyrian-erityislähettilääksi. Maaliskuun lopulla Annan esitti kuusikohtaisen suunnitelman konfliktin lopettamiseksi. Syyrian hallitus ilmoitti hyväksyvänsä sopimuksen, mutta jatkoi sotatoimiaan Haman maakunnassa.

5. huhtikuuta YK:n turvallisuusneuvosto asetti takarajan 10. huhtikuuta, johon mennessä Syyrian hallitus lopettaisi väkivaltaisuudet, ja kapinalliset laskisivat aseensa kahden vuorokauden kuluttua hallituksen joukkojen vetäytymisestä. Kapinalliset ilmoittivat aloittavansa aselevon, mutta epäilivät hallituksen kieltäytyvän rauhansuunnitelman noudattamisesta. Syyrialle asetetun takarajan tultua vastaan Annan vaati hallitusta lopettamaan väkivallan 48 tunnin kuluessa. Syyrian ulkoministeri ilmoitti hallituksen joukkojen jo vetäytyneen osista maata, mutta vaati Annanilta vakuutuksen siitä, että kapinalliset sitoutuvat tulitaukoon. Turvallisuusneuvosto antoi valtuudet kaikkiaan 300 aseistamattoman Sotilastarkkailijan lähettämiseen Syyriaan. Huhtikuun lopulla YK:n tulitaukotarkkailijoiden etujoukko raportoi vakavista tulitaukorikkomuksista. YK:n UNSMIS (United Nations Supervision Mission in Syria) lopetti 16. kesäkuuta 2012 säännöllisen partioinnin Syyriassa, mutta se jäi maahan.YK-tarkkailijat keskeyttivät Syyrian-operaationsa Yle Uutiset Kotimaa  16.6.2012

 Sota suurkaupunkeihin 
Vapaan Syyrian armeija aloitti toukokuun lopulla uudestaan operaationsa, josta seurasi rajuja taisteluja eri puolilla Syyriaa. Kesäkuun alussa hallituksen joukot valtasivat Al-Haffahin kapinallistukikohdan, joka käytännössä autioitui. Taistelut levisivät kesäkuun alussa myös Damaskokseen ja Aleppoon, joka oli aiemmin ollut suhteellisen rauhallinen.Syria: Battle for the cities CNn Middle East June 12, 2012

Luultavasti hallituksen puolisotilaalliset joukot surmasivat
tuliasein ja veitsin kymmeniä siviilejä al Qubeirin kylässä 6. kesäkuuta 2012Syyriassa taas kymmenien ihmisten joukkosurma.

Taistelut olivat kiihtyneet kesäkuun alkupuoliskolla, kun kapinalliset olivat saaneet vallattua ja pidettyä monia kaupunkeja ja alueita.”Tarkkaillaan tulitaukoa, jota ei ole” - Syyrian sisällissota kiihtyy entisestään  Suomen Kuvalehti 14.6.2012 YK-joukot olivat kohdanneet laajaa vastustusta sodan molemmilta osapuolilta. Hätäisesti suunniteltu vaarallinen operaatio oli YK-tarkkailijoille fyysisesti ja henkisesti koetteleva, ja muun muassa Britannia luonnehtikin operaatiota epäonnistuneeksi.Britannia kyseenalaistaa Syyrian YK-operaation hyödyn Yle Uutiset Kotimaa 16.6.2012 2. elokuuta YK:n rauhanvälittäjä Kofi Annan erosi tehtävästään, koska ei saanut riittävästi tukea tehtävälleen turvallisuusneuvostolta.  Ilta-Sanomat uutiset kotimaa 2.8.2012 Annanin tilalle nimitettiin 10. elokuuta kokenut algerialainen rauhanvälittäjä Lakhdar Brahimi.Annanin seuraaja Syyriassa on Algerian Brahimi  Ilta-Sanomat uutiset kotimaa 10.8.2012 UNSMIS-operaatio lakkautettiin lopulta 20. elokuuta.Syyrian tarkkailuoperaatio päättyi keskiyöllä Yle Uutiset Ulkomaat 19.8.2012

 Damaskoksen ja Aleppon kesän ja syksyn taistelut 
Noin 15. heinäkuuta kapinalliset aloittivat Damaskoksessa jättioperaation nimellä Operaatio Damaskoksen tulivuori.Andrew Osborn: How "Damascus Volcano" erupted in Assad's stronghold  Chicago Tribune, 20.7.2012. Kapinalliset tunkeutuivat 19. heinäkuuta siihen asti rauhallisena olleeseen Aleppon suurkaupunkiin. Armeija ajoi kapinalliset 19–23. heinäkuuta 2012 Damaskoksen keskustasta pois. 18. heinäkuuta turvallisuuspalvelun päämajassa räjähti pommi, joka surmasi muun muassa puolustusministeri Daoud Rajhan ja varapuolustusministeri Assef Shawkatin.Pommi-isku voi merkitä käännekohtaa Syyrian sisällissodassa Yle Uutiset Ulkomaat 19.7.2012

Hallitus kiihdytti ilmaiskujaan kesällä kapinallisia vastaan, ja kapinalliset pudottivat muutaman hallituksen helikopterin/lentokoneen hallussaan olevilla IT-aseilla. Mutta kapinallsilla ei ollut it-ohjuksia, mm. koska Yhdysvallat ei halunnut antaa niitä islamilaistaistelijoilleSyyriassa käydään kiivastuvaa ilmasotaa.
Länsimaat huolestuivat Syyrian kemiallisESta alueesta ja väläyttivät ajatusta lentokiellosta, johon ei koskaan ryhdytty.

Kapinalliset kärsivät elokuun alussa tappioita, muun muassa menettivät päätukialueensa Salaheddinin Aleppossa.Syyrian kapinalliset vetäytyivät Aleppossa Mtv3 Uutiset Ulkomaat 9.8.2012 Elokuussa kuoli Syyriassa noin 5 000 ihmistä, mikä on kolme kertaa enemmän kuin yleensä aiempina sotakuukausina.YK: Syyrian pakolaisvirta yltyi jättimittoihin Yle Uutiset Ulkomaat 5.9.2012 Tällöin sota oli käytännössä tasapeli. Raskaasti aseistetut hallituksen joukot pyrkivät puhdistamaan asutuskeskuksia, joihin lähitaistelussa kyvykkäämmät sissit hyökkäilivät.

Aleppon markkinapaikka paloi syyskuussaSyrian rebels bombard Aleppo The Telegraph 11:17AM BST 28 Sep 2012 taistelujen takia.

 Vuoden 2012 loppu 
Marras-joulukuussa tuli tietoja kapinallisten menestyksestä.Kapinalliset etenevät Syyriassa ESS.fi uutiset ulkomaat 3.11.2012Syyrian kapinalliset kertovat menestyksestään Yle Uutiset Ulkomaat  27.11.2012Syyrian kapinalliset vahvoilla, mutta ratkaisu vielä kaukana Yle 28.11.2012 Kapinalliset valtasivat alueita pohjoisessa,Syyrian kapinalliset valtasivat tärkeän kaupungin  Savon Sanomat 21. marraskuuta 2012 ottivat haltuunsa kaupunkeja ja hallituksen tukikohtia.Syyrian armeija koetti häätää oppositiojoukot Damaskoksesta  helsingin sanomat uutiset ulkomaat 20.11.2012 Kapinalliset menestyivät maataisteluissa hallitusta vastaan ja pyrkivät saartamaan lentokenttiä ja sotilastukikohtia, mutta hallituksen ilmavoimat olivat ongelma kapinallisille.Syyrian kapinalliset muuttaneet taktiikkaansa Yle Uutiset Ulkomaat 25.12.2012 Damaskoksen ympärillä taisteltiin kaupungin hallinnasta.Syyrian taisteluissa kuollut 140 Yle 2.12.2012

29. joulukuuta Aleppon lentokenttä suljettiin ensi kertaa, koska kapinalliset olivat kentän lähellä. Lähes koko Aleppo oli kapinallisilla, mutta pahoin raunioitunut.Old Aleppo, frontline ghost town of ruined treasures Al Arabiya News Sunday, 30 December 2012 Samaan aikaan hallituksen armeija valtasi merkittävän Deir Ba'alban kaupunginosan Homsissa.Syyriassa taistelut aaltoilevat Yle 29.12.2012 Yli 400 ihmisen ilmoitettiin kuolleen 29. joulukuuta.Syrian death toll climbs to nearly 400 as violence flares Al Arabiya News middle East Saturday, 29 December 2012 Niinpä vuoden 2012 lopussa kapinallisilla oli hallussa suurin osa pohjoisesta ja itäisestä Syyriasta, mutta hallituksella oli maan väkirikkain lounaisosa, alaviittienemmistöinen Välimeren rannikko ja pohjois-eteläsuuntainen valtatie.Syria gravediggers have no time to wait for the dead Al Arabiya News,Alarabiya.net English, 31 December 2012

30. joulukuuta 2012 YK:n rauhanvälittäjä Brahimi sanoi Syyrian olevan vaarassa ”somalisoitua” eli hajota keskenään kamppailevien sotaherrojen hallitsemiin alueisiin, kuten Somalian sisällissodan aikana oli käynyt.Syrian crisis 'could kill 100,000 in next year' The Guardian,News,World news,Syria, Sunday 30 December 2012, AP - Beirut Vuoden 2012 loppuun mennessä konfliktissa oli kuollut HRW:n mukaan 45 000 ihmistä, joista 39 000 vuonna 2012.YK: Syyriassa tapettu yli 60 000 ihmistä Yle Uutiset Ulkomaat 2.1.2013 Hallituksen joukkoja olisi kuollut 9 500. Molempien osapuolten uskottiin kaunistelevan omia tappioitaan, ja niinpä kuolleita saattoi olla vuoden 2012 loppuun mennessä jopa 100 000.Syyrian sodassa kuolleita arviolta jo yli 45 000 Ess.fi Ulkomaat 26.12.2012

 Lähteet 

Luokka:Syyrian sisällissota